Euroopa Liidu Teataja L 051 , 21/02/1997 Lk 0034 - 0036



Komisjoni määrus (EMÜ) nr 314/97, 20. veebruar 1997, millega muudetakse määrust 94/92 üksikasjalike rakenduseeskirjade kohta, mis käsitlevad määruses (EMÜ) nr 2092/91 (põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta) sätestatud kolmandatest riikidest importimise korda EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, [1] viimati muudetud komisjoni määrusega (EÜ) nr 418/96, [2] eriti selle artiklit 11, ning arvestades, et: vastavalt määruse (EMÜ) nr 2092/91 artikli 11 lõikele 1 võib kolmandast riigist imporditud tooteid turustada ainult juhul, kui tooted pärinevad kolmandast riigist, mis on kantud kõnealuse artikli lõikes 2 sätestatud tingimuste alusel koostatud loetelusse; see loetelu sätestatakse komisjoni määruse (EMÜ) nr 94/92 [3] (muudetud määrusega (EÜ) nr 522/96) [4] lisas; Argentina, Ungari ja Šveits on taotlenud komisjonilt muudatuste tegemist nende riikide määruse (EMÜ) nr 2092/91 artikli 11 lõikes 1 ettenähtud loetelusse kandmise tingimustes ning esitanud määruse (EMÜ) nr 94/92 artikli 2 lõike 2 kohaselt nõutavad andmed; Madalmaad on esitanud taotluse lisada Skal ühe Ungari kontrolliasutusena. Sellele kontrolliasutusele andsid eelneva hinnangu Madalmaad ning komisjon on kõnealuse taotluse esitanud Ungari ametiasutustele; Ungari on nõustunud kõnesoleva kontrolliasutuse loetelusse kandmisega; esitatud info põhjal võib järeldada, et nõuded vastavad ühenduse õigusaktide nõuetele; selguse huvides on käesolevas määruses kohane sätestada määruse (EMÜ) nr 2092/91 artiklis 1 ettenähtud korras aktsepteeritud kolmandate riikide täielik nimekiri; korra toimimiseks iga kolmanda riigi suhtes tuleb määrata kindlaks määruse (EMÜ) nr 2092/91 artikli 11 lõike 1 punktis b nimetatud kontrollisertifikaadi väljastamise eest vastutavad asutused; käesolevas määruses ettenähtud meetmed on kooskõlas määruse (EMÜ) nr 2092/91 artiklis 14 nimetatud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Nõukogu määruse (EMÜ) nr 94/92 lisa asendatakse käesoleva määruse lisaga: Artikkel 2 Käesolev määrus jõustub 1. märtsil 1997. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. veebruar 1997 Komisjoni nimel komisjoni liige Franz Fischler [1] EÜT L 198, 22.7.1991, lk 1. [2] EÜT L 59, 8.3.1996, lk 10. [3] EÜT L 11, 17.1.1992, lk 14. [4] EÜT L 77, 27.3.1996, lk 10. -------------------------------------------------- LISA " LISA KOLMANDATE RIIKIDE LOETELU JA ASJAKOHASED TÄPSUSTUSED ARGENTINA 1. Tooteliigid: a) töötlemata taimekasvatussaadused määruse (EMÜ) nr 2092/91 artikli 1 lõike 1 punkti a tähenduses; b) toiduained, mis koosnevad põhiliselt ühest või mitmest taimsest koostisosast määruse (EMÜ) nr 2092/91 artikli 1 lõike 1 punkti b tähenduses. 2. Päritolu: liigi 1a tooted ja liigi 1b toodete mahepõllunduslikult kasvatatud koostisosad on kasvatatud Argentinas. 3. Kontrollasutused: Instituto Argentino para la Certificación y Promoción de Productos Agropecuarios Orgánicos SRL (Argencert) ja Organización Internacional Agropecuaria (OIA). 4. Sertifikaate väljaandvad asutused: vt punkt 3. 5. Loetelus oleku tähtaeg: 30.6.2000. AUSTRAALIA 1. Tooteliigid: a) töötlemata taimekasvatussaadused määruse (EMÜ) nr 2092/91 artikli 1 lõike 1 punkti a tähenduses; b) toiduained, mis koosnevad põhiliselt ühest või mitmest taimsest koostisosast määruse (EMÜ) nr 2092/91 artikli 1 lõike 1 punkti b tähenduses. 2. Päritolu: liigi 1a tooted ja liigi 1b toodete mahepõllunduslikult kasvatatud koostisosad on kasvatatud Austraalias. 3. Kontrollasutus: Australian Quarantine and Inspection Service (AQUIS). 4. Sertifikaate väljaandev asutus: vt punkt 3. 5. Loetelus oleku tähtaeg: 30.6.2000. UNGARI 1. Tooteliigid: a) töötlemata taimekasvatussaadused määruse (EMÜ) nr 2092/91 artikli 1 lõike 1 punkti a tähenduses; b) toiduained, mis koosnevad põhiliselt ühest või mitmest taimsest koostisosast määruse (EMÜ) nr 2092/91 artikli 1 lõike 1 punkti b tähenduses. 2. Päritolu: lõike 1 punktis a nimetatud tooted ning lõike 1 punktis b nimetatud toodete mahepõllunduslikud koostisosad on kasvatatud Ungaris. 3. Kontrollasutused: Biokultura Association ja Skal. 4. Sertifikaate väljaandvad asutused: Biokultura Association ja Skal (asutus Ungaris). 5. Loetelus oleku tähtaeg: 30.6.1998. IISRAEL 1. Tooteliigid: a) töötlemata taimekasvatussaadused määruse (EMÜ) nr 2092/91 artikli 1 lõike 1 punkti a tähenduses; b) toiduained, mis koosnevad põhiliselt ühest või mitmest taimsest koostisosast määruse (EMÜ) nr 2092/91 artikli 1 lõike 1 punkti b tähenduses. 2. Päritolu: lõike 1 punkti a tooted ja lõike 1 punkti b toodete mahepõllunduslikud koostisosad on kasvatatud Iisraelis. 3. Kontrollasutused: Ministry of Agriculture, Plant Protection and Inspection Services (PPIS) või Ministry of Industry and Trade, Food and Vegetable Products, Export Foodstuffs Inspection Service. 4. Sertifikaate väljaandev asutus: vt punkt 3. 5. Loetelus oleku tähtaeg: 30.6.2000. ŠVEITS 1. Tooteliigid: a) töödeldud taimekasvatussaadused määruse (EMÜ) nr 2092/91 artikli 1 lõike 1 punkti a tähenduses; b) toiduained, mis koosnevad põhiliselt ühest või mitmest taimsest koostisosast määruse (EMÜ) nr 2092/91 artikli 1 lõike 1 punkti b tähenduses. 2. Päritolu: lõike 1 punkti a tooted ja lõike 1 punkti b toodete mahepõllunduslikult kasvatatud koostisosad on kasvatatud Šveitsis või on Šveitsi imporditud: - kas Euroopa Ühendusest või - kolmandast riigist määruse (EMÜ) nr 2092/91 artikli 11 lõike 1 kohaselt samaväärseks tunnistatud korra raames või - kolmandast riigist, mille puhul mõni Euroopa Liidu liikmesriik on määruse (EMÜ) nr 2092/91 artikli 11 lõike 6 kohaselt tunnistanud, et sama toode on valmistatud ja kontrollitud kõnealusel maal Euroopa Liidu liikmesriigis vastuvõetud korra kohaselt. 3. Kontrollasutused: Vereinigung Schweizerischer Biologischer Landbauorganisationen (VSBLO), Institut für Marktökologie (IMO) ja Forschungsinstitut für Biologischen Landbau (FIBL). 4. Sertifikaate väljaandev asutus: vt punkt 3. 5. Loetelus oleku tähtaeg: 30.6.1998. " --------------------------------------------------